Muslimsk organisasjon trykker Muhammed-karikatur - Muhammed-tegningene - VG
DEMONSTRASJON: Dette bildet er fra demonstrasjonen mot trykkingen av en karikaturtegning av Muhammed i Dagbladet. Nå har en muslimsk organisasjon trykket den samme tegningen. Foto: Robert S. Eik
Antall kommentarer på artikkelen (© NTB) 15.03.2010 17:26 - oppdatert 15.03.2010 18:57
Den internasjonale muslimske organisasjonen OIC trykker en kontroversiell Muhammed-karikatur i sitt nyhetsbrev. - Historisk, sier en dansk politiker.
Illustrasjonen er den samme som Dagbladet hadde på sin førsteside i begynnelsen av februar, og som førte til demonstrasjonen der Mohyeldeen Mohammad kom med sin etterhvert svært så omtalte advarsel om terror på norsk jord.
- Så vidt jeg vet, er det første gang man bringer en så kontroversiell Muhammed-tegning i et offisielt organ, sier han.
- Denne tegningen vil jo krenke de rettroende muslimer langt mer enn de opprinnelige Muhammed-tegningene. Hvis en kritisk arabisk avis trykte det, ville redaktøren fått sparken og sikkert blitt fengslet, sier Naser Khader til jp.dk.
Trykkingen førte til omfattende protester i Norge. Det ble gjennomført en stor demonstrasjon, og nærmere 1.000 muslimske taxisjåfører parkerte bilene sine i Oslo sentrum i protest mot Dagbladet.